
Značaj za lokalnu zajednicu
Sedma sezona projekta „Volim reku, a ti?“ nastavlja se akcijom čišćenja jezera Perućac
Kompanija Henkel Srbija, u saradnji sa Savezom organizacija podvodnih aktivnosti Republike Srbije (SOPAS), nastavila je ovogodišnji ciklus projekta „Volim reku, a ti?“ akcijom čišćenja jezera Perućac, jednog od najlepših i najznačajnijih prirodnih područja zapadne Srbije.
Akcija je okupila članove SOPAS-a i lokalne volontere koji su zajedničkim snagama uklonili 350 kg otpada, sa ciljem da doprinesu očuvanju ovog jedinstvenog ekosistema. Pored konkretnog doprinosa zaštiti životne sredine, akcija je još jednom ukazala na značaj očuvanja prirodnih resursa i odgovornog odnosa prema životnoj sredini. 

„Projekat ‘Volim reku, a ti?’, pokrenuli smo sa idejom da odgovornost prema životnoj sredini počinje od svakog pojedinca. Danas nas posebno raduje što se oko ove ideje okuplja veliki broj ljudi koji svojim angažovanjem pokazuju da promene zaista počinju od nas. Perućac je jedno od mesta koje nas podseća koliko su naši prirodni resursi dragoceni i koliko je važno da ih zajednički čuvamo“, izjavila je Aleksandra Radovanović, menadžer za trade marketing, održivi razvoj, medije i digital u kompaniji Henkel.
Predsednica SOPAS-a Božana Ostojić rekla je da ovakve akcije imaju vrednost i van samog dana čišćenja, jer podstiču razgovor o tome kako svakodnevne navike utiču na stanje naših reka i jezera.
„Rezultati koje vidimo na terenu su važni, ali podjednako je značajno što ovim akcijama podstičemo građane da drugačije posmatraju prirodu i svoju ulogu u njenom očuvanju. Svaka očišćena obala i svaka uklonjena količina otpada predstavljaju korak ka zdravijoj životnoj sredini, ali i podsetnik da svako od nas može da doprinese promenama na bolje“, rekla je Božana Ostojić.
Projekat „Volim reku, a ti?“ deo je Henkelove inicjative “Promena počinje od nas”, kroz koju su realizovane brojne akcije širom Srbije, sa namerom da kroz kroz konkretne aktivnosti doprinese unapređenju kvaliteta životne sredine.




O kompaniji Henkel
Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. U sektoru Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2025. godini, Henkel je zabeležio prodaju od preko 20,5 milijarde evra i korigovani operativni profit od oko 3 milijarde evra. Prioritetne akcije Henkela su uvrštene u nemački indeks DAX. Održivost ima dugu tradiciju u Henkelu, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 47.000 ljudi širom sveta, ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations “. Više informacija na www.henkel.rs 

